Nəriman Əzimov

Nəriman Abbasqulu oğlu Əzimov () — azərbaycanlı bəstəkar və dirijor, professor (2003), Azərbaycan Respublikasının Xalq artisti (1991), Prezident təqaüdçüsü.
 Həyatı  
Nəriman Əzimov 1 iyun 1936-cı ildə Gəncədə anadan olmuşdur. Azərbaycan Dövlət Konservatoriyasının Xor dirijorluğu fakültəsini bitirmişdir. Tələbəlik dövründən Xalq Çalğı Alətləri Orkestrində tarzən kimi fəaliyyət göstərən Nəriman Əzimov ömrünün 60 ilini Azərbaycan Televiziyası və Radiosuna həsr etmişdir.

Nəriman Əzimov AzTR-nin Xor kollektivində xormeyster işləmişdir. O, 1974-cü ildən Səid Rüstəmov adına Azərbaycan Dövlət Xalq Çalğı Alətləri Orkestrinin bədii rəhbəri və baş dirijoru olmuşdur. Həmçinin  AzTV QSC səs rejissoru işləmişdir. N.Əzimov "Gəncəm", "Xatirə", "Özəlim – gözəlim" və s. əsərlərin müəllifidir. O, 2003- cü ildə professor elmi rütbəsini qazanmışdır.

 Ölümü  
Uzun sürən ürək çatışmazlığından və xəstəlikdən əziyyət çəkən Nəriman Əzimov 19 noyabr 2016-cı ildə vəfat etmiş və Gəncənin
Səbsikar qəbiristanlığında dəfn edilmişdir.Xalq artisti vəfat etdi . qafqazinfo.az, 19.11.2016 .

 Mükafatları 
 Azərbaycan SSR Ali Sovetinin Fəxri fərmanı — 09.12.1982Azərbaycan SSR Dövlət Televiziya və Radio verilişləri komitəsi işçilərinin Azərbaycan SSR Ali Soveti Rəyasət Heyətinin Fəxri Fərmanı ilə təltif edilməsi haqqında Azərbaycan SSR Ali Soveti Rəyasət Heyətinin 9 dekаbr 1982-ci il tarixli Fərmanı  — anl.az saytı
 Azərbaycan Respublikasının Xalq artisti — 1991 "Azərbaycan Dövlət Teleradio Verilişləri Şirkətinin və Naxçıvan Muxtar Respublikası kütləvi informasiya vasitələrinin işçilərinə Azərbaycan Respublikasının fəxri adlarının verilməsi haqqında" Azərbaycan Respublikası Prezidentinin 4 may 1991-ci il tarixli, 200 nömrəli Fərmanı  
 7 noyabr 2016-cı ildə "Şöhrət" ordeni ilə təltif edilib.

 Xarici keçidlər 
 Əzimov Nəriman Abbasqulu oğlu

 İstinadlar 

Kateqoriya:Azərbaycan Respublikasının xalq artistləri
Kateqoriya:1936-cı ildə doğulanlar
Kateqoriya:Bakıda doğulanlar
Kateqoriya:2016-cı ildə vəfat edənlər
Kateqoriya:Bakıda vəfat edənlər
Kateqoriya:Azərbaycan Respublikası Prezidentinin fərdi təqaüdçüləri